PRITARTA

Vilniaus miesto savivaldybės

Administracijos direktoriaus

2018 m. rugpjūčio 31 d.

Įsakymu Nr. A15-1759/18(2.1 4E-KS1)

PATVIRTINTA

Vilniaus Volungės darželio-mokyklos

Direktoriaus

2018 m. rugsėjo 3 d.

Įsakymu Nr. V-127

**VILNIAUS VOLUNGĖS DARŽELIO-MOKYKLOS**

**2018-2019 M. M. PRADINIO UGDYMO PROGRAMOS UGDYMO PLANAS**

2018 m.

***TURINYS***

[I SKYRIUS. BENDROSIOS NUOSTATOS……………………………………………………...3](#_Toc489007243)

[**II SKYRIUS.** DARŽELIO-MOKYKLOS PRADINIO UGDYMO PROGRAMOS PLANO RENGIMAS 3](#_Toc489007244)

[**III SKYRIUS.** PRADINIO UGDYMO PROGRAMOS ĮGYVENDINIMAS 4](#_Toc489007245)

[*PIRMASIS SKIRSNIS.* PRADINIO UGDYMO PROCESO TRUKMĖ 4](#_Toc489007246)

[*ANTRASIS SKIRSNIS.* BENDROSIOS PROGRAMOS ĮGYVENDINIMO BENDROSIOS NUOSTATOS 5](#_Toc489007247)

[*TREČIASIS SKIRSNIS.* BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS 6](#_Toc489007248)

[*KETVIRTAS SKIRSNIS.* MOKINIŲ MOKYMOSI PASIEKIMŲ IR PAŽANGOS VERTINIMAS 9](#_Toc489007249)

[*PENKTASIS SKIRSNIS.* NEFORMALIOJO VAIKŲ ŠVIETIMO ORGANIZAVIMAS 9](#_Toc489007250)

[*ŠEŠTASIS SKIRSNIS.* IŠVYKSTANĘIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS 10](#_Toc489007251)

[*SEPTINTAS SKIRSNIS.* MOKINIŲ MOKYMO NAMIE ORGANIZAVIMAS 10](#_Toc489007252)

[**IV SKYRIUS.** MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS 11](#_Toc489007253)

[*PIRMASIS SKIRSNIS.* BENDROSIOS NUOSTATOS 11](#_Toc489007254)

[*ANTRAS SKIRSNIS.* INDIVIDUALAUS UGDYMO PLANO RENGIMAS 11](#_Toc489007255)

[*TREČIAS SKIRSNIS.* ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS IR SPECIALIOSIOS) TEIKIMAS 12](#_Toc489007256)

[*KETVIRTAS SKIRSNIS.* MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE 12](#_Toc489007257)

# I SKYRIUS. BENDROSIOS NUOSTATOS

1. 2018-2019 mokslo metų pradinio ugdymo programos bendrasis ugdymo planas (toliau - Ugdymo planas) reglamentuoja pradinio ugdymo programos, specialiųjų ugdymosi poreikių mokiniams pritaikytos programos, neformaliojo švietimo įgyvendinimą Volungės darželyje-mokykloje (toliau - Mokykla).

2. Mokyklos ugdymo turinį reglamentuoja Ugdymo planas ir Mokyklos direktoriaus patvirtinti ilgalaikiai dalykų planai ir neformaliojo švietimo programos.

3. Ugdymo plano paskirtis – tikslingai, kryptingai, veiksmingai planuoti, organizuoti ir įgyvendinti pradinio ugdymo programą Mokykloje.

4. Ugdymo plano turinio kūrimas grindžiamas darželio-mokyklos bendruomenės – mokytojų, mokinių ir jų tėvų bendradarbiavimu ir demokratinėmis nuostatomis.

# II SKYRIUS. DARŽELIO-MOKYKLOS PRADINIO UGDYMO PROGRAMOS PLANO RENGIMAS

5. Mokykla rengdama ugdymo planą programai įgyvendinti, vadovaujasi Bendrąja programa, Bendruoju ugdymo planu, patvirtintu Lietuvos Respublikos švietimo ir mokslo ministro 2017 m. birželio 2 d. įsakymu Nr. V-446, ir Mokyklos veiklą reglamentuojančiais teisės aktais bei Mokyklos strateginiu planu.

6. Mokyklos pradinio ugdymo planą rengė direktoriaus 2018 m. birželio 4 d. įsakymu Nr. V-80 sudaryta darbo grupė.

7. Pradinio ugdymo planas rengiamas vieneriems mokslo metams.

8. Ugdymo plano projektas derinamas su Mokyklos taryba ir su Vilniaus miesto savivaldybės administracijos Švietimo, kultūros ir sporto departamentu ir iki ugdymo proceso pradžios tvirtinamas Mokyklos direktoriaus.

9. Mokyklos ugdymo plane įteisinti mokyklos bendruomenės susitarimai dėl:

9.1. prioritetinių tikslų - ugdymo ir ugdymosi kokybės gerinimo, ugdymosi aplinkos atnaujinimo;

9.2. edukacinių erdvių (bibliotekos, salės, grupių ir kt.) panaudojimo ir pritaikymo ugdymo procesui;

9.3. švietimo pagalbos mokiniui ir mokytojui teikimo apsvarstant poreikį Vaiko gerovės komisijos posėdyje;

9.4. vadovėlių ir kitų mokymo(si) priemonių pasirinkimo, naudojimosi jomis Mokykloje principų apsvarstant tai kartu su tėvų bendruomene susirinkimų metu;

9.5. bendravimo su tėvais (globėjais, rūpintojais) tikslų ir formų – siekiant tenkinti mokinių ugdymosi poreikius su tėvais bendraujama individualiai, elektroninio dienyno pagalba, klasių tėvų susirinkimų metu, visuotinių tėvų susirinkimų metu, apklausų būdu, organizuojant tėvų švietimą įvairiais informacijos perteikimo būdais.

10. Mokykla, atsiradus Ugdymo plane nenumatytiems atvejams, koreguoja ugdymo procesą, išlaikydama minimalų pamokų skaičių, neviršydama maksimalaus pamokų skaičiaus mokiniui.

# III SKYRIUS. PRADINIO UGDYMO PROGRAMOS ĮGYVENDINIMAS

PIRMASIS SKIRSNIS. PRADINIO UGDYMO PROCESO TRUKMĖ

11. 2018-2019 mokslo metai ir ugdymo procesas prasideda 2017 m. rugsėjo 1 d.. ugdymo proceso trukmė – 175 ugdymo dienų.

11.1. Ugdymo procesas skirstomas pusmečiais. Pusmečių trukmė:

|  |  |
| --- | --- |
| I pusmetis | 2018-09-01 d. – 2019-01-16 d. |
| II pusmetis | 2019-01-17 d. – 2019-06-04 d. |

11.2. Mokykloje 1-4 klasių mokiniams po trečios ir ketvirtos pamokos skiriama 20 min. pietų pertrauka.

12. Ugdomojo proceso metu mokiniams skiriamos atostogos: rudens, žiemos (Kalėdų), žiemos, pavasario (Velykų), vasaros.

13. Atostogų trukmė (ugdymo proceso metu 18 dienų):

|  |  |  |
| --- | --- | --- |
| **Atostogos** | **Prasideda** | **Baigiasi** |
| Rudens | 2018-10-29 d. | 2018-11-02 d. |
| Žiemos (Kalėdų) | 2018-12-27 d. | 2019-01-02 d. |
| Žiemos | 2019-02-18 d. | 2019-02-22 d. |
| Pavasario (Velykų) | 2019-04-23 d. | 2019-04-26 d. |
| Vasaros | 2019-06-05 d. | 2019-08-31 d. |

14. Penkiolika ugdymo proceso dienų per mokslo metus skiriama kultūrinei, etninei, meninei, pažintinei, kūrybinei, sportinei, praktinei, socialinei, prevencinei veiklai. Šios dienos įskaičiuojamos į ugdymosi dienų skaičių:

14.1. Mokyklos pasirinktos ugdymo dienos (10 dienų):

|  |  |  |
| --- | --- | --- |
| Eil. Nr. | Ugdymo diena | Data |
| 1 | Mokslo ir žinių diena | 2018-09-03 d. |
| 2 | Saugaus eismo diena | 2018 m. rugsėjo mėn. |
| 3 | Sveikatingumo ir sporto diena | 2018 m. rugsėjo mėn. |
| 4 | Šeimos diena | 2018 m. spalio mėn. |
| 5 | Teatro diena | 2018 m. gruodžio mėn. |
| 6 | Kino diena | 2019 m. balandžio mėn. |
| 7 | Šokio diena | 2019 m. gegužės mėn. |
| 8 | Mokslo užbaigimo diena | 2019 m. gegužės 31 d. |
| 9 | Pažink Vilnių | 2018 m. birželio 3 d. |
| 10 | Pažink Vilnių | 2018 m. birželio 4 d. |

14.2. Steigėjo siūlomos ugdymo dienos (Vilniaus miesto savivaldybės administracijos Švietimo, kultūros ir sporto departamento 2017-07-03 d. raštas Nr. A51-43943/17-(3.3.2.9-EM4):

|  |  |  |
| --- | --- | --- |
| Eil. Nr. | Ugdymo diena | Data |
| 1 | Lietuvos kariuomenės diena | 2018 m. lapkričio mėn. |
| 2 | Vasario 16-osios ir Kovo 11-osios diena | 2019 m. vasario – kovo mėn. |
| 3 | Atradimų diena | 2019 sausio mėn. |
| 4 | Karjeros diena | 2019 m. kovo mėn. |
| 5 | Kultūrinė ir muziejų diena | 2019 m. gegužės mėn. |

14.3. Kultūrinės, meninės, pažintinės, kūrybinės, sportinės, praktinės, socialinės, prevencinės ugdomosios veiklos apskaitą dienynuose vykdo pradinių klasių mokytojai.

15. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, mokiniai į mokyklą gali neatvykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Mokyklos vadovas priima sprendimus dėl ugdymo proceso koregavimo, apie priimtus sprendimus informuoja Mokyklos tarybą, savininko teises ir pareigas įgyvendinančią instituciją, savivaldybės vykdomąją instituciją ar jos įgaliotą asmenį.

ANTRASIS SKIRSNIS. BENDROSIOS PROGRAMOS ĮGYVENDINIMO BENDROSIOS NUOSTATOS

16. Pradinio ugdymo programai įgyvendinti ir neformaliojo švietimo programoms skiriama valandų, kai pamokos trukmė 1 klasėje – 35 min, 2-4 klasėse – 45 min.:

61.1. dalykai ir jiems skiriamų valandų skaičius per savaitę pradinio ugdymo programai įgyvendinti taikant grupinio mokymosi formą kasdieninio mokymo proceso organizavimo būdu:

|  |  |  |  |  |  |
| --- | --- | --- | --- | --- | --- |
| Dalykai    Klasės | Dalyko savaitinių pamokų skaičius | | | | |
| 1 | 2 | 3 | 4 | Pradinio ugdymo programa (1-4 klasės) |
| Dorinis ugdymas (tikyba/etika) | 1/1 | 1/1 | 1/1 | 1/1 | 4 |
| Lietuvių kalba | 8 | 7 | 7 | 7 | 29 |
| Užsienio kalba (anglų) | - | 2 | 2 | 2+1\* | 6 |
| Matematika | 4 | 5 | 5 | 4 | 18 |
| Pasaulio pažinimas | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Kūno kultūra | 2 | 2 | 2 | 2 | 8 |
| Šokis | 1\*\* | 1\* | 1\*\* | 1\*\* | 3 |
| Privalomų ugdymo valandų skaičius mokiniui | 22 | 23 | 24 | 23 | 92 |
| Valandos, skiriamos mokinių ugdymos(si) poreikiams tenkinti |  | 1\* | 1\* | 1\* | 5 |
| Iš viso |  |  |  |  | 97 |
| Neformalus ugdymas | 2 | 2 | 2 | 2 | 8 |

\* valanda skirta mokinių ugdymosi poreikiams tenkinti

\*\* kūno kultūros valanda skirta šokiui

16.2. Valandos skirtos mokinių ugdymo(si) poreikiams tenkinti panaudotos:

16.2.1. 1 valanda – 2 klasės šokio pamokai,

16.2.2. 1 valanda – 4 klasės anglų kalbai,

16.2.3. 3 valandos – mokinių ugdymosi poreikiams tenkinti 2-4 klasėse:

1. Individualioms ir grupinėms konsultacijoms, mokymosi pagalbai teikti (gabiems ir sunkumų turintiems mokiniams);
2. Projektinei, kūrybinei veiklai (skaitymo įgūdžių ugdymui, gamtamokslinio tyrinėjimo ir eksperimentavimo ir kt ugdymui), padedančiai siekti Bendrosios programos tikslų.

16.3. 3 kūno kultūros valandos skirtos – 1, 3 ir 4 klasės šokio pamokai.

17. Klasės dalijamos į grupes:

17.1. doriniam ugdymui, jei tos pačios klasės mokinių tėvai (globėjai) mokiniams yra parinkę tikybą ir etiką;

17.2. užsienio kalbai mokyti, klasėje esant ne mažiau kaip 20 mokinių, ir jei mokykla turi pakankamai mokymo lėšų.

18. Laikinosios grupės ir kelių klasių mokinių gali būti sudaromos:

18.1. doriniam ugdymui (tikybai, etikai)

18.2. grupinėms konsultacijoms ar kitai ugdymo veiklai;

18.3. specialiajai pedagoginei pagalbai teikti.

19. Ugdymo procesas organizuojamas pamokos ir kitomis mokymosi organizavimo formomis: projekto, edukacinės ekskursijos ir kt., trunkančiomis ne ilgiau nei 6 ugdymo valandas per dieną:

19.1. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau negu 5 valandas.

19.2. ugdomoji veikla (derinant formaliojo ir neformaliojo švietimo programų turinį) per dieną 2-4 klasėje gali trukti ilgiau negu 6 valandas.

20. Pamokos pradedamos ne anksčiau kaip 8 valandą.

21. Kūno kultūros pamokos lauke organizuojamos esant ne žemesnei kaip minus 8°C temperatūrai (mokiniams vilkint tinkamą sportinę aprangą ir avint tinkamą avalynę). Oro užterštumui kietosiomis dalelėmis viršijus leistiną lygį bei esant nepatenkinamoms sąlygoms sporto aikštynuose kūno kultūros pamokos negali vykti lauke:

21.1. tėvų sutikimu kūno kultūros pamokos gali būti organizuojamos baseine.

22. Mokiniui, kuris mokosi pagal pradinio ugdymo programą, pažintinė, kultūrinė veikla yra privaloma sudedamoji ugdymo proceso veiklos dalis. Ši veikla organizuojama ne tik mokykloje bet ir kitose aplinkose. Mokykla priima sprendimą dėl šios veiklos organizavimo mokyklai priimtinu būdu.

23. Mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

TREČIASIS SKIRSNIS. BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS

24. Ugdymo sričių/ugdymo dalykų programų įgyvendinimas:

24.1. Dorinis ugdymas:

24.1.1. tėvai (globėjai) parenka mokiniui vieną iš dorinio ugdymo dalykų: etiką arba katalikų tikybą;

24.1.2. nesusidarius mokinių grupei etikai arba tikybai mokytis, gali būti sudaroma laikinoji grupė iš kelių klasių mokinių;

24.1.3. dorinio ugdymo dalyką mokiniui galima keisti kiekvienais metais pagal tėvų (globėjų) parašytą prašymą.

24.1.4. negalint užtikrinti pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal LR švietimo įstatymo 31 str. 4 ir 5 dalyse nustatytus reikalavimus. Mokykla nustato mokymosi pasiekimų įskaitymo tvarką.

24.2 Kalbinis ugdymas:

24.1. mokinių lietuvių kalbos pasiekimai, skaitymo, rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas;

24.2. pirmosios užsienio kalbos (anglų) mokomasi antraisiais-ketvirtaisiais pradinio ugdymo metais.

24.2.1. papildomai skiriama 1 valanda ketvirtoje klasėje iš valandų skiriamų ugdymosi poreikiams tenkinti.

24.2.2. pirmosios užsienio kalbos mokymui minimalus skaičius grupėje nėra apibrėžtas. Užsienio kalbai mokyti 2 – 4 klasėse skiriama po 2 savaitines valandas.

24.3. socialinis ir gamtamokslinis ugdymas:

24.3.1. gamtamoksliniams gebėjimas ugdytis skiriama 1/2 pasaulio pažinimo dalykui skirto ugdymo laiko. Dalis (1/4) dalykui skirto laiko organizuojama tyrinėjimams palankioje aplinkoje, natūralioje gamtinėje aplinkoje ar laboratorijose;

24.3.2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz.: lankantis visuomeninėse, bendruomenių, kultūros institucijose ir pan.).

24.4. Matematinis ugdymas:

24.4.1. organizuojat matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių bei tarptautinių mokinių pasiekimų tyrimų rekomendacijomis, taip pat pagal galimybes naudojamasi informacinėmis komunikacinėmis technologijomis, skaitmeninėmis priemonėmis.

24.5. Kūno kultūra:

24.5.1. viena iš 3-jų kūno kultūros pamokų per savaitę skiriama šokio pamokai;

24.5.2. specialios medicininės fizinio pajėgumo grupės organizuojamos:

24.5.2.1. mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas;

24.5.2.2. tėvų pageidavimu mokiniai lanko sveikatos grupes ne Mokykloje;

24.5.2.3. siekiant skatinti mokinių fizinį aktyvumą, sveikatingumą, per ilgąsias pertraukas organizuojami judrieji žaidimai (užsiėmimai).

24.6. Meninis ugdymas (dailė ir technologijos, muzika):

24.6.1. 1/3 dailės ir technologijų dalykui skirto laiko skiriama technologiniam ugdymui;

24.6.2. įgyvendinama šokio programa, skiriamos 3 ugdymo valandos iš kūno kultūros dalykui skiriamo laiko.

25. Mokinių besimokančių dailės, šokio, muzikos, menų mokyklose, sportinės krypties neformaliojo švietimo įstaigose, atleidimo nuo privalomojo dalyko savaitinių pamokų (ar jų dalies) lankymo tvarka:

25.1. tėvai (globėjai) Mokyklos direktoriui pateikia prašymą ir pristato veiklą įrodančius dokumentus (pažymą ir pan.), suderina su dalyko mokytoju;

25.2. dalyko mokytojas suderina atsiskaitymo formą ir laiką;

25.3. Mokyklos direktorius įsakymu leidžia nelankyti mokiniui šių pamokų ir tvirtina atsiskaitymo grafiką;

25.4. kartą per mėnesį mokinys atsiskaito už ugdymo turinio dalį. Iš įskaitos įvertinimų yra vedamas galutinis pusmečio įvertinimas;

25. 5. Mokinių atleistų nuo pamokų, saugumo užtikrinimo priemonės:

25.5.1. jeigu tai yra pirma arba paskutinė pamoka, saugumą nuo atleistų pamokų užtikrina tėvai (esant tėvų prašymui). Jei pamokos vyksta kitu metu, mokiniams sudaromos sąlygos dirbti bibliotekoje, valgyti valgykloje ar ilsėtis klasėje.

26. Integruojamųjų, prevencinių ir kitų ugdymo programų įgyvendinimas:

26.1. Į bendrosios programos ugdymo dalykų programų turinį integruojama:

26.1.1. pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr ISAK-2433 „Dėl pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“. Šios programos atskirai neplanuojamos, jos yra integruotos į Bendrosios programos turinį;

26.1.2. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;

26.1.3. prevencinės programos – Zypio draugai (1 klasė), Obuolio draugai (2 klasė), Įveikiame kartu (3 ir 4 klasė).

26.1.4. etninės kultūros ugdymas;

26.1.5. pagal galimybes informacinių komunikacinių technologijų ugdymas. IKT ugdymo procese pagal galimybes naudojamos kaip ugdymo priemonė, taip pat mokoma informacinių komunikacinių technologijų pagrindų.

26.1.6. ugdymo karjerai programa.

26.2. Mokytojas, numato dalykus į kuriuos integruojamas Sveikatos ir lytiškumo bei rengimo šeimai bendrosios, Žmogaus saugos bendrosios, etninės kultūros ugdymo, mokyklos pasirinktų prevencinių ir kitų programų, informacinių komunikacinių technologijų ugdymo turinys.

26.3. Integruojamoms ugdymo programoms įgyvendinti, mokykla gali skirti atskirą ugdymo laiką iš valandų skirtų ugdymosi poreikiams tenkinti, o etninei kultūrai ugdyti – iš neformaliojo švietimo valandų.

27. Pradinio ugdymo turinio pasirinkime taikomas diferencijavimas bei individualizavimas:

27.1. užduotys diferencijuojamos per atskirų dalykų pamokas dirbant grupėmis, atsižvelgiant į mokymosi priemonėse rekomenduojamas užduotis;

27.2. ugdymo turinys individualizuojamas, atsižvelgiant į mokinių žinių ir gebėjimų lygį: dirbant su specialiųjų poreikių vaikais – su itin gabiais ir turinčiais mokymosi sunkumų mokiniais.

28. Trumpalaikis ugdymo planas dienai, savaitei rengiamas mokytojo nuožiūra pagal atitinkamo dalyko programą. Šis planas privalomas jauniems specialistams, turintiems mažesnį nei trijų metų darbo stažą pagal dėstomo dalyko specialybę. Ilgalaikiai teminiai planai rengiami metams pagal pasirinktą formą ir suderinami su pavaduotoju ugdymui.

29. Vadovėlius ir kitas mokymo priemones mokytojas gali pasirinkti aptaręs su mokinių tėvais (globėjais) bei atsižvelgęs į mokyklos turimas lėšas.

KETVIRTAS SKIRSNIS. MOKINIŲ MOKYMOSI PASIEKIMŲ IR PAŽANGOS VERTINIMAS

30. Mokinių pasiekimai ir pažanga vertinami vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių pasiekimų vertinimo rezultatų panaudojimą ir Bendrąja programa.

31. Mokytojas numato mokinių ugdymosi pasiekimus ir vertinimą vadovaudamasis Vilniaus Volungės darželio-mokyklos direktoriaus patvirtinta Mokinių pažangos ir pasiekimų vertinimo tvarka (2015-02-23, ĮSAK Nr. V-211).

32. Numatydamas pirmos klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo ar jungtinės grupės auklėtojo, švietimo pagalbos specialisto, jeigu buvo teikta pagalba, parengtomis rekomendacijomis pradinių klasių mokytojui apie vaiko pasiekimus.

33. Vertinant mokinių pasiekimus ir pažangą taikomas formuojamasis ugdomasis, diagnostinis, apibendrinamasis sumuojamasis vertinimas.

34. Mokinių mokymosi krūviai:

34.1. mokiniams per dieną gali būti skiriamas ne daugiau kaip vienas kontrolinis darbas. Apie kontrolinį darbą mokiniai informuojami ne vėliau kaip prieš savaitę;

34.2. atostogų laikotarpiui mokiniams namų darbai neskiriami;

34.3. namų darbų skyrimą klasėje dirbantys mokytojai derina tarpusavyje.

PENKTASIS SKIRSNIS. NEFORMALIOJO VAIKŲ ŠVIETIMO ORGANIZAVIMAS

35. Neformaliam švietimui 1 – 4 klasėse skiriamos 8 ugdymo valandos per savaitę. Šios valandos naudojamos tik neformaliojo švietimo programoms įgyvendinti.

36. Mokslo metų pabaigoje įvertinusi mokinių neformaliojo švietimo poreikius, prireikus juos tikslina mokslo metų pradžioje ir siūlo mokiniams rinktis neformaliojo švietimo programas:

36.1. neformaliojo vaikų švietimo veikla skiriama meninę, sporto ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

37. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybės biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo ir mokslo ministro 2004 m. birželio d. įsakymu Nr. ISAK-991 „Dėl bendrųjų iš valstybės ir savivaldybių biudžetų finansuojamų neformaliojo švietimo programų kriterijų aprašo patvirtinimo“.

38. Gali būti rengiamos ir siūlomos neformaliojo švietimo ugdymo programos parengtos derinant Bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas (pvz., skaitymo, kūrybinių gebėjimo plėtojimo, gamtamokslinio tyrinėjimo, pažinimo ir pan.).

39. Neformalusis ugdymas organizuojamas ne tik mokykloje, bet ir už jos ribų išlaikant numatytą valandų skaičių per metus.

40. Minimalus mokinių skaičius neformaliojo švietimo grupėje – 10 mokinių. Neformaliojo vaikų švietimo programose dalyvaujantys mokiniai registruojami Mokinių registre.

ŠEŠTASIS SKIRSNIS. IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS

41. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, pasaulio pažinimo ar visų Bendrosios programos dalykų nuotoliniu mokymo proceso organizavimo būdu Lietuvos Respublikos švietimo ir mokslo ministro nustatyta tvarka.

42. Mokinys, baigęs užsienio valstybės, tarptautinės organizacijos pradinio ugdymo programos dalį, priimamas mokytis pagal pradinio ugdymo programą vadovaujantis Nuosekliojo mokymosi pagal bendrojo ugdymo programas tvarkos aprašu, informuoja mokyklos savininko teises ir pareigas įgyvendinančią instituciją.

42.1. jei mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba ir kaip bus teikiama;

42.2. individualus ugdymo planas aptariamas su mokinio tėvais (globėjais). Pagalbos teikimas gali būti numatomas kelerių metų laikotarpiui.

43. Mokiniui nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai grupei, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą, skirdama ugdymo valandų iš mokinio ugdymosi poreikiams tenkinti skiriamų valandų. Intensyvus lietuvių kalbos mokymasis gali būti vykdomas iki metų laiko.

SEPTINTAS SKIRSNIS. MOKINIŲ MOKYMO NAMIE ORGANIZAVIMAS

44. Vaikai, kuriems tais kalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos rėžimas, tėvų (globėjų) prašymu namie mokomi ar ikimokyklinio ugdymo įstaigoje pagal Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis rėžimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo aprašo patvirtinimo“.

45. Mokinių, dėl ligos ar patologinės būklės negalinčių mokytis mokykloje, mokymas namie organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą (LR ŠMM 2012-09-29d. ĮSAK Nr. V-1405):

45.1. Bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

45.2. Mokykla, suderinusi su mokinio tėvais (globėjais) ir atsižvelgdama į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį).

45.3. Mokinys gydytojo leidimu dalį ugdymo valandų gali lankyti mokykloje arba mokytis nuotoliniu mokymo proceso organizavimo būdu. Šios valandos įrašomos į mokinio individualų ugdymo planą.

45.4. Mokiniams, kurie mokosi namie nuotoliniu mokymosi proceso organizavimo būdu, konsultacijoms grupėje skiriama 40 proc., individualioms konsultacijoms – 15 proc.

45.5. namie savarankišku mokymo proceso organizavimo būdu (pavienio mokymosi forma) mokomam mokiniui 1-3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų.

# IV SKYRIUS. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS

PIRMASIS SKIRSNIS. BENDROSIOS NUOSTATOS

46. Mokykla atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos, švietimo pagalbos tarnybos, mokyklos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, Bendrojo ugdymo plano nuostatomis.

47. Mokykla pritaiko Bendrąsias programas, formuoja ugdymo turinį, parenka mokymosi organizavimo formas, pagal galimybes pritaiko ugdymo erdves, parenka ugdymui skirtas techninės pagalbos priemones ir specialiąsias mokymo priemones.

48. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į:

48.1. Mokinių specialiuosius poreikius, jų lygį (nedideli, vidutiniai ir labai dideli).

48.2. Mokymosi formą ir mokymo proceso organizavimo būdą.

48.3. Mokyklos tėvų (globėjų) įsipareigojimus, įteisintus mokymo sutartyje.

48.4. Turimas mokymo lėšas.

ANTRAS SKIRSNIS. INDIVIDUALAUS UGDYMO PLANO RENGIMAS

49. Individualus ugdymo planas rengiamas mokiniui, turinčiam specialiųjų ugdymosi poreikių.

50. Mokykla rengdama individualųjį ugdymo planą:

50.1. pritaiko bendrąjį ugdymo planą iki 20 procentų koreguodama dalykų programoms įgyvendinti skiriamų savaitinių ugdymo valandų skaičių nurodytą Bendrojo ugdymo plano 22 punkte;

50.2. teikia mokymosi pagalbą, padedančią įveikti mokymosi sunkumus, kylančius dėl specialiųjų ugdymosi poreikių;

50.3. 1 – 2 valandomis gali sumažinti minimalų pamokų skaičių per savaitę, didinant neformaliojo švietimo valandų skaičių;

50.4. per mokslo metus gali keisti specialiųjų pamokų, pratybų ir individualiai pagalbai skiriamų valandų skaičių;

50.5. užtikrina specialiųjų ugdymosi poreikių turinčių mokinių ugdymo tęstinumą ir nuoseklumą.

51. Mokinys, turintis specialiųjų ugdymosi poreikių dėl intelekto, kalbos ir kalbėjimo, įvairiapusių raidos ir mokymosi sutrikimų gali:

51.1. nesimokyti ar pradėti vėliau mokytis užsienio kalbos;

51.2. nesimokyti muzikos;

51.3. būti atleidžiamas nuo technologijų dalyko pamokų.

52. Mokytojų ir specialistų parengti individualūs ugdymo planai ir pagalbos teikimo tvarkaraščiai tvirtinami Vaiko gerovės komisijos posėdyje rugsėjo pradžioje.

53. Pasikeitus ugdymosi sąlygoms planai gali būti koreguojami arba keičiami.

TREČIAS SKIRSNIS. ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS IR SPECIALIOSIOS) TEIKIMAS

54. Švietimo pagalba teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu Nr. V-1215 „Dėl Psichologinės pagalbos teikimo tvarkos aprašo patvirtinimo“, specialiosios pedagoginės pagalbos teikimo aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr.V-950 „Dėl Socialinės, pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

55. Mokykloje nesant švietimo pagalbos specialistų, kiekvienam mokiniui, kuriam pedagoginė psichologinė tarnyba arba švietimo pagalbos tarnyba, mokyklos vaiko gerovės komisija rekomenduoja teikti specialiąją pagalbą, turi būti skiriama nuo 2 iki 4 valandų per savaitę individualioms konsultacijoms ir (ar) mokymo pagalbai.

KETVIRTAS SKIRSNIS. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE

56. Mokinio, turinčio specialiųjų ugdymosi poreikių, mokymą namie organizuoja pagal mokyklos vaiko gerovės komisijos ir pedagoginės psichologinės tarnybos ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui, vadovaudamasi Ugdymo plano 44, 45 punktais:

56.1. 1-2 ugdymo valandos gali būti skiriamos specialiosioms pamokoms ar specialiajai pedagoginei pagalbai teikti;

56.2. mokiniams turintiems vidutinį, žymų ir labai žymų intelekto sutrikimą skiriamos 8 valandos per savaitę, iš jų 1-2 ugdymo valandos gali būti skirtos specialiosioms pamokoms ar specialiajai pedagoginei pagalbai teikti.